Ամբողջ աշխարհում այսօր արդիական են համարվում չորրորդ սերնդի կործանիչները, և պատրաստվում են շարք մտնել հինգերորդ սերնդի կործանիչները։ Որոշ պետություններ, ելնելով ֆինանսական իրադրությունից, կատարում են 4+ սերնդի կործանիչների ստեղծում։ Այսինքն` կատարելագործում են եղած մեքենաները, և, նույնիսկ դրանց հետ համեմատած, «ՄիԳ-29»-ի տվյալներն անգերազանցելի են։ Ամբողջ աշխարհում ներկայումս գոյություն ունեն չորրորդ սերնդի հետևյալ կործանիչները` «ՄիԳ-29», «ՄիԳ-31», «Սու-27», «Ֆ-14», «Ֆ-15», «Ֆ-16», «Ֆ-18», «Տորնադո», «Միրաժ-2000», «ՋԱ-37 Վիգեն», «Քֆիր-Ց-7» և «Ջ-8-11»։ Նշված կործանիչներից ոչ մեկը չի կարող մրցել «ՄիԳ-29»-ի հետ մոտակա օդային մարտում, քանի որ այն գերազանցում է բոլորին` իր վերամբարձ արագացումով և շրջադարձի արագությունով։ Քարշազինվածության, աերոդինամիկ անկայունության և թևերի մակերեսի սահմանային ճնշման տվյալներով «ՄիԳ-29»-ին գրեթե հավասար են միայն «Սու-27»-ը և «Ֆ-15»-ը։